stanford-oval/wikipedia huggingface dataset:
Obsidian Entertainment

| --- | --- |

 נתונים כלליים
 סוג:  חברת פיתוח משחקי מחשב
 מייסדים:  פרגוס אורקהארט כריס אבלון כריס פארקר דארן מונאהן כריס ג'ונס
 תקופת הפעילות:  12 ביוני 2003 – הווה (21 שנים)
 חברת אם:  Microsoft Studios 
 מיקום המטה:  אירוויין 
 משרד ראשי:  ארצות הברית באירווין, קליפורניה, ארצות הברית
 בעלות:  Xbox Game Studios (מאז 2018)
 ענפי תעשייה:  משחקי מחשב
 מוצרים עיקריים:  Pillars of Eternity, נוורווינטר נייטס 2, Fallout: New Vegas, The Outer Worlds
 עובדים:  200
  
 www.obsidian.net
 
Obsidian Entertainment, Inc. היא חברת פיתוח משחקי וידאו אמריקנית, הממוקמת באירווין, קליפורניה. החברה הוקמה ביוני 2003, זמן קצר לפני סגירתם של אולפני Black Isle, על ידי עובדי החברה לשעבר פרגוס אורקהארט, כריס אבלון, כריס פארקר, דארן מונאהן וכריס ג'ונס.
אף על פי שהם ידועים ביצירת משחקים מקוריים, רבים מהמשחקים שלהם הם משחקי המשך המבוססים על זיכיונות קיימים אשר חלקם הופצו על ידי אינטרפליי, חברת האם של Black Isle. בין הפרויקטים המוקדמים נכללו Star Wars Knights of the Old Republic II: The Sith Lords ונוורווינטר נייטס 2, שניהם משחקי המשך למשחקים שפותחו במקור על ידי BioWare. לאחר מכן הצוות פיתח את המשחק המקורי הראשון שלהם, Alpha Protocol, בשנת 2010. יצירות בולטות נוספות של Obsidian כוללות את Fallout: New Vegas, Dungeon Siege III ו-South Park: The Stick of Truth, אף הם משחקי המשך של זיכיונות קיימים.
פרויקטים רבים בוטלו לאורך ההיסטוריה של החברה - לרבות כותרים כFutureblight, Dwarfs, Aliens: Crucible ו-Stormlands. כיוון שמספר רב של פרויקטים בוטלו, החברה נכנסה למשבר כלכלי קשה בשנת 2012. כתוצאה מכך, אובסידיאן החליטה לבצע מימון המונים עבור המשחק הבא שלהם, Pillars of Eternity, משחק תפקידים בגוף שלישי, שבסופו של דבר הפך להצלחה מסחררת והציל את האולפן מסגירה. מאז, צוות הפיתוח החל ליצור משחקים מקוריים המבוססים על קניין רוחני עצמאי של החברה, כולל משחק המשך ל-Pillars of Eternity.
בנובמבר 2018 הוכרז כי האולפן נרכש על ידי מיקרוסופט והפך לחלק מאולפני מיקרוסופט (המכונה כיום Xbox Game Studios). המשחק האחרון ששוחרר על ידיהם הוא משחק ההישרדות Grounded.
הפילוסופיה שמאחורי החברה

החברה בנתה את המוניטין שלה בכך שפיתחה משחקי המשך עבור זיכיונות קיימים, לרבות Star Wars: Knights of the Old Republic, נוורווינטר נייטס, פולאאוט ו-Dungeon Siege. אורקהארט הצהיר כי החברה "בסדר גמור" עם פיתוח של משחקי המשך, כיוון שלטענתו המפתחים יכולים "ללכת לשחק בעולמו של מישהו אחר" ולחקור ולהרחיב את רעיונות המשחקים המקוריים, דבר אותו תיאר כדבר ש"כיף לעשות". הסטודיו גם מאמין שפרויקטים כאלו קלים יותר לפיתוח. החברה ראתה ביצירת משחקי המשך אלו אבני דרך לקראת פיתוח של משחקים מקוריים המבוססים על קניין רוחני משלהם. לאחר המשבר הכלכלי שעברה, האולפן אכן התמקד בפיתוח משחקים משלהם, שאפשרו להם למקסם את חופש היצירה שלהם ולהימלט מהאילוצים שהטילו מו"לים של זיכיונות אחרים. האולפן השתמש בפלטפורמת מימון ההמונים Kickstarter כמדד כדי לראות אם משחק או ז'אנר מסוים פופולרי או לא.
כחברה עצמאית (לפני הרכישה על ידי מיקרוסופט בשנת 2018), האמינו באובסידיאן שעליהם לפעול ולהגיב במהירות לשינויי שוק ולא "לדרוך במקום". בעוד שמוקד הליבה של אובסידיאן עדיין היה פיתוח משחקי תפקידים מונחי-אופי ומוכווני-בחירות, הצוות היה מוכן לנסות פרויקטים קטנים יותר המשויכים לז'אנרים שונים. ההחלטה לפתח את המשחק Armored Warfare הייתה תוצאה אחת של אסטרטגיה זו.
משחקי החברה

| שם המשחק | שנת יציאה ופלטפורמות יציאה | ז'אנר | מנוע | חברה מפיצה | הערות |
| --- | --- | --- | --- | --- | --- |
| Star Wars Knights of the Old Republic II: The Sith Lords | 2004 – אקסבוקס 2005 – חלונות 2015 – מקינטוש, לינוקס 2020 – Android, iOS | משחק תפקידים ממוחשב | Odyssey engine | LucasArts | משחק ההמשך של Star Wars: Knights of the Old Republic שיצא על ידי BioWare בשנת 2003. |
| נוורווינטר נייטס 2 | 2006 – חלונות 2008 – מקינטוש | משחק תפקידים ממוחשב | Electron engine (שדרוג של אובסידיאן למנוע ששימש את קודמו בסדרה) | אטארי | משחק ההמשך של נוורווינטר נייטס. |
| Alpha Protocol | 2010 – חלונות, פלייסטיישן 3, אקסבוקס 360 | משחק תפקידים ממוחשב, משחק פעולה ממוחשב | Unreal Engine 3 | סגה |  |
| Fallout: New Vegas | 2010 – חלונות, פלייסטיישן 3, אקסבוקס 360 | משחק תפקידים ממוחשב, משחק פעולה ממוחשב | Gamebryo | Bethesda | חלק מסדרת Fallout, הופץ על ידי Bethesda |
| Dungeon Siege III | 2011 – חלונות, פלייסטיישן 3, אקסבוקס 360 | משחק תפקידים ממוחשב, משחק פעולה ממוחשב | Onyx Engine (מנוע פרי פיתוחה של החברה) | Square Enix | חלק מסדרת Dungeon Siege. |
| South Park: The Stick of Truth | 2014 – חלונות, פלייסטיישן 3, אקסבוקס 360 2018 – פלייסטיישן 4, Xbox One, נינטנדו סוויץ' | משחק תפקידים ממוחשב |  | יוביסופט |  |
| Pillars of Eternity | 2015 – חלונות, מקינטוש, לינוקס 2017 – פלייסטיישן 4, Xbox One 2019 – נינטנדו סוויץ' | משחק תפקידים ממוחשב | Unity | Paradox Interactive |  |
| Skyforge | 2015 – חלונות 2017 – פלייסטיישן 4, Xbox One 2021 – נינטנדו סוויץ' | משחק תפקידים המוני ברשת |  | My.com | פותח בשיתוף פעולה עם Allods Team |
| Armored Warfare | 2015 – חלונות 2018 – פלייסטיישן 4, Xbox One | משחק פעולה בכלי רכב | CryEngine | My.com | הפיתוח עבר בשנת 2017 לחטיבת המשחקים של Mail.ru |
| Pathfinder Adventures | 2016 – Android, iOS 2017 – חלונות, מקינטוש | משחק אסטרטגיה ממוחשב |  | Asmodee North America |  |
| Tyranny | 2016 – חלונות, מקינטוש, לינוקס | משחק תפקידים ממוחשב | Unity | Paradox Interactive |  |
| Pillars of Eternity II: Deadfire | 2018 – חלונות, מקינטוש, לינוקס 2020 – פלייסטיישן 4, Xbox One TBA – נינטנדו סוויץ' | משחק תפקידים ממוחשב | Unity | Versus Evil | משחק ההמשך של Pillars of Eternity משנת 2015 |
| The Outer Worlds | 2019 – חלונות, פלייסטיישן 4, Xbox One 2020 – נינטנדו סוויץ' | משחק תפקידים ממוחשב | Unreal Engine 4 | Private Division |  |
| Grounded | 2020 – חלונות, Xbox One, Xbox Series X/S | משחק הישרדות ממוחשב | Unreal Engine 4 | Xbox Game Studios |  |
| Avowed | TBA – חלונות, Xbox Series X/S | משחק תפקידים ממוחשב |  | Xbox Game Studios |  |
| The Outer Worlds 2 | TBA – חלונות, Xbox Series X/S | משחק תפקידים ממוחשב | Unreal Engine 5 | Xbox Game Studios | משחק ההמשך של The Outer Worlds |
הערות שוליים

1 2  Schramm, Mike (25 בפברואר 2011). "Obsidian Entertainment: Playing in other people's worlds". אורכב מ-המקור ב-24 בספטמבר 2015. נבדק ב-31 באוגוסט 2015. {{cite web}}:  (עזרה)
↑  "Obsidian's Feargus Urquhart talks Dungeon Siege, Fallout and new IP". GamesTM. אורכב מ-המקור ב-10 בספטמבר 2015. נבדק ב-31 באוגוסט 2015. {{cite web}}:  (עזרה)
↑  Sterling, Jim (16 באוקטובר 2012). "Obsidian is free as a bird with its Kickstarter millions". Destructoid. אורכב מ-המקור ב-24 בספטמבר 2015. נבדק ב-31 באוגוסט 2015. {{cite web}}:  (עזרה)
↑  "Yes, Obsidian really is making a MMO tank game". Eurogamer. 25 במרץ 2014. אורכב מ-המקור ב-14 בספטמבר 2015. נבדק ב-31 באוגוסט 2015. {{cite web}}:  (עזרה)
| --- | --- |
בקרת זהויות :  BnF: cb15065881b (data)  MusicBrainz: 04705df3-3d9e-4d42-904b-b7aef921576e  VIAF: 137610819   WorldCat (עם VIAF): 137610819
OpenCV

| --- | --- |


 מפתח:  אינטל, Willow Garage 
 מחזור חיים:  יוני 2000 – הווה (כ־24 שנים) 
 גרסה אחרונה:  4.10.0 (4 ביוני 2024) 
 מערכת הפעלה:  חוצה פלטפורמות
 נכתבה בשפות:  C++ 
 סוג רישיון:  רישיון BSD
 קוד מקור:  https://github.com/opencv/opencv 
 קטגוריה:  ספרייה
 http://opencv.org
 
OpenCV (ראשי תיבות של Open Source Computer Vision) היא חבילת תוכנה שנועדה לעזור למתכנתים לפתח יישומים של ראייה ממוחשבת. OpenCV פתוחה לשימוש מחקרי ומסחרי כאחד (תחת רישיון BSD). הספרייה תואמת android,‏ windows,‏ לינוקס ו-MacOS. הספרייה מוכוונת בעיקר עבור יישומי ראייה ממוחשבת בזמן אמת.
היסטוריה

התוכנה פותחה במקור על ידי אינטל, ועם השנים הפכה לתוכנה חופשית הנתמכת על ידי קהילת קוד פתוח גדולה.
פונקציות עיקריות

יכולת לבצע מניפולציות מגוונות על תמונות (עיבוד תמונה).
זיהוי אובייקטים בתמונה (בעיקר פרצופים לפי אלגוריתם Viola Jones משופר)
מעקב אחרי תנועה
זיהוי חיוויים אנושיים
סביבות עבודה

הקוד הוא חוצה-פלטפורמות ולכן עובד על לינוקס/חלונות/Mac OS/ וכן על GCC/וסביבות Visual למיניהן כולל .NET
OpenDocument

מפת אימוץ התקן ברחבי העולם
OpenDocument הוא פורמט קובץ פתוח המשמש לשמירת קבציי מסמכים משרדיים כגון קובצי טקסט, גיליונות אלקטרוניים, מצגות, איורים, תמונות ותרשימים.
הפורמט פותח במקור על ידי חברת סאן מיקרוסיסטמס, והוא מפותח בחסות איגוד התקנים OASIS. הוא מוגדר כתקן 26300 ISO של ארגון התקינה הבינלאומי.
שימוש בפורמט OpenDocument מונע תלות בתוכנת יישומים משרדיים יחידה (כגון מיקרוסופט וורד) ומאפשר להמשיך ולטעון את הקבצים אשר שמורים בפורמט זה בתוכנות יישומים חלופיות רבות במידת הצורך (לדוגמה, במצבים בהם פג הרישיון לשימוש בתוכנת מעבד התמלילים הקניינית).
סיומות הקבצים הנפוצות ביותר עבור מסמכי OpenDocument הן:
odt עבור מסמכי טקסט (כמו עיבוד תמלילים)
ods עבור גיליונות אלקטרוניים
odp עבור מצגות
odb עבור מסדי נתונים
odg עבור גרפיקה
odf עבור נוסחאות
היסטוריה

בשנת 1999 קנתה חברת סאן מיקרוסיסטמס את חברת סטאר דיויז'ן, יצרנית חבילת התוכנות המשרדיות StarOffice. בהמשך שחררה חברת סאן את התוכנה ככתוכנה חופשית בשם OpenOffice.org. גרסה 1.0 של OpenOffice כללה שכתוב משמעותי של ממשק המשתמש וכללה גם תסדיר מסמכים חדש: המסמך היה ארכיון ZIP (פורמט) של מספר קובצי XML. בניגוד לתסדירים קודמים שהוגדרו בפועל לפי מימושם על ידי התוכנה שקוראת וכותבת אותם, ההגדרה של מסמכי OpenOffice.org הייתה אמורה להיות פתוחה וציבורית. במקביל לעבודה על גרסה 2.0 של OpenOffice.org החלה סאן לעבוד מול גוף התקינה OASIS על תקן למסמכים שמבוסס על תסדיר המסמכים הזה. בשנת 2005 יצאה גרסה 1.0 של התקן והחלה עבודה מול ISO (מכון התקנים הבינלאומי) להפוך אותו לתקן של ISO. בשנת 2005 הפך התקן החדש גם לתסדיר המסמכים של OpenOffice.org 2.0.
בעקבות כך החליטו מפתחי KOffice שזה יהיה גם תסדיר המסמכים הרגיל שלהם (החל מגרסה 1.5, שיצאה באפריל 2006.
תוכנות

ניתן לטעון את הקבצים השמורים בפורמט OpenDocument הן בתוכנה חופשיות והן בתוכנות קנייניות. תוכנות בולטות התומכות בפורמט זה כוללות בין היתר את:
מבוססות על OpenOffice.org:
IBM Lotus Symphony
NeoOffice
OpenOffice.org
StarOffice
ליברה אופיס
מבוססות על KOffice:
KOffice
קליגרה
כמו כן יש תמיכה חלקית בתוכנות הבאות:
Adobe Buzzword
אביוורד
Google Docs
מיקרוסופט אופיס בגרסאות חדשות
סקריבוס
SoftMaker Office
Corel WordPerfect Office X4
Zoho Office Suite
הערות שוליים

↑  Koffice ו־ODF – סקירה באתר LWN.net
| --- | --- |
בקרת זהויות :  GND: 7691035-0
1625

שנת 1625 היא השנה ה-25 במאה ה-17. זוהי שנה רגילה, שאורכה 365 ימים. 1 בינואר 1625 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

27 במרץ – ג'יימס הראשון מלך אנגליה נפטר, ובנו צ'ארלס הראשון עולה למלוכה
30 באפריל – צי משולב ספרדי-פורטוגלי בפיקודו של פרדיקה דה טולדו נוטל חזרה מההולנדים את השליטה על העיר סלבדור, בירת ברזיל הפורטוגלית
נולדו

8 ביוני – ג'ובאני דומניקו קאסיני, אסטרונום איטלקי (נפטר ב-1712)
24 בספטמבר - יוהאן דה ויט, פוליטיקאי הולנדי (נפטר ב-1672)
ראו גם

ילידי 1625‎
נפטרים ב-1625‎
Octavarium

Octavarium הוא אלבום שיצא לאור בשנת 2005 בידי להקת הפרוג מטאל Dream Theater.
האלבום עוסק במספר 8, במעגלים ובדברים שחוזרים על עצמם בכלל. בשיר האחרון, שהדיסק נקרא על שמו, יש חלקים מהשירים הראשונים שבדיסק, חלקים אינסטרומנטליים משירים אחרים של Dream Theater מדיסקים קודמים, וקטעי שירה שמורכבים כולם רק משמות שירים של להקות שהשפיעו על הלהקה.
"sailing on the seven seize the day tripper diem's ready
jack the ripper owens wilson phillips and my supper's ready
lucy in the sky with diamond dave's not here I come to save the
day for nightmare cinema show me the way to get back home again" - קטע מ-Octavarium.
בדיסק הזה ניכרות ההשפעות של Yes, Pink Floyd, Genesis, Led Zeppelin ועוד להקות רוק אחרות על Dream Theater. בנוסף לזאת, השיר Never Enough מושפע מאוד מלהקת הרוק הבריטית Muse.
באלבום Octavarium, להקת Dream Theater סוגרת את החוזה שלה עם חברת התקליטים Elektra Records.
השיר הראשון שפותח את האלבום נקרא "The Root of All Evil" ובו החלקים השישי והשביעי של הסאגה "Twelve-step Suite" שנקראים "Ready" ו- "Remove".
השתתפו באלבום

ג'יימס לאברי - שירה וכלי הקשה
ג'ון פטרוצ'י - גיטרה וקולות רקע
מייק פורטנוי - תופים, כלי הקשה וקולות רקע
ג'ון מיונג - גיטרה באס
ג'ורדן רודס - קלידים, Lap steel guitar ו- Continuum
Franke

| --- | --- |

 נתונים כלליים
 סוג:  שותפות מוגבלת
 תקופת הפעילות:  1911–הווה (כ־113 שנים)
 חברות בנות:  KWC 
 מיקום המטה:  ארבורג, שווייץ
 מוצרים עיקריים:  מערכות מטבח וציוד סניטרי
 מנכ"ל:  פטריק וולהאוזר   (Patrik Wohlhauser)
 עובדים:  11,500
  
 www.franke.com
 
פרנקה אחזקות (באנגלית: Franke Holding) היא חברה שווייצרית המייצרת כיורים ומשטחי עבודה למטבחים.
נכון לשנת 2019 מעסיקה החברה כ-10,500 עובדים בכ-68 חברות באירופה, דרום וצפון אמריקה, אפריקה, אוסטרליה ואסיה.
מטה החברה הראשי נמצא בעיר ארבורג, שווייץ ומפעלי החברה נמצאים בסין, טורקיה, פורטוגל, רוסיה, רומניה, בולגריה והונגריה.
היסטוריה

החברה הוקמה בעיר רורשך, בשנת 1911 על ידי הרמן פרנקה (Hermann Franke) כמפעל לייצור מתכות.
בשנת 1925, החלה בייצור כיורים העשויים מיריעת נחושת, גגות לתנורים, חלונות צוהר וחלונות דורמר.
בשנת 1934, יישמה עבודה בטכנולוגיית ריתוך חדשה והחלה בייצור סדרתי של כיורי ניקל ונירוסטה.
בסוף שנות השלושים, בנתה החברה מפעל חדש בעיר ארבורג, שווייץ ועובדי החברה העתיקו את מגוריהם אל העיר.
בתאריך 25 בינואר 1939, נפטר פרנקה ובנו וולטר ירש את מלוא עיזבונו ומונה למנכ"ל ולבעלים של החברה.
בשנת 1940, בעקבות התפתחותו של ענף הבניה, החלה בייצור כיורים ומטבחים לבתים פרטיים.
בסוף שנות הארבעים, ייצרה החברה את הסיר הראשון שלה שכלל מכסה והחלה לייצא את מוצריה אל שווקים זרים מחוץ לשווייץ.
בשנת 1950, החלה לייצור ציוד סניטרי לחדרי שירותים ורחצה.
בשנות השישים, הקימה החברה 13 חברות בת חדשות.
בשנת 1972, התקינה החברה את המטבח הראשון שלה בסניף מקדונלד'ס בעיר מינכן, גרמניה.
בשנת 1975, מונה ווילי פייפר (Willi Pieper) למנכ"ל החברה והוקמו 4 חברות בנות נוספות.
בסוף שנות השבעים, רכשה את חברת פרוגרסיב (Progressive Corporation) מהעיר פילדלפיה, ארצות הברית.
בשנת 1990, רכשה את חברת קרון פיניקס (Carron Phoenix) מהעיר פאלקירק, סקוטלנד. לאחר הרכישה הקימה החברה שני מפעלים בפולין ובצ'כוסלובקיה.
בשנת 2002, רכשה פרנקה את חברת סיסונס (Sissons), המסקת כיורי נירוסטה ומערכות רחצה בעיר צ'סטרפילד, אנגליה מפעל לייצור מכונות קפה של החברה נמצא בעיר סנט אולבנס.
בשנת 2018, מונה פטריק וולהאוזר (Patrik Wohlhauser) למנכ"ל החברה.
הערות שוליים

↑  History, Franke (באנגלית)
↑  Carron Phoenix announces sale of commercial business to Franke UK, Sinks (באנגלית)
↑  Yumpu.com, Franke acquires W & G Sissons Ltd and significantly extends their ..., yumpu.com (באנגלית)
↑  Franke Holding AG | Encyclopedia.com, www.encyclopedia.com
↑  Patrik Wohlhauser, Franke Holding AG: Profile and Biography, Bloomberg.com (באנגלית)
משרדי החברה בעיר צ'סטרפילד
OpenAI Codex

| --- | --- |
 מפתח:  OpenAI 
 
OpenAI Codex הוא מודל בינה מלאכותית שפותח על ידי חברת OpenAI. המודל מנתח שפה טבעית ומייצר קוד בתגובה. והוא המודל העומד מאחורי GitHub Copilot, כלי השלמה אוטומטית לתכנות עבור סביבות פיתוח נבחרות, כמו ויז'ואל סטודיו ו-Vim. המודל נבנה על בסיס GPT-3 של OpenAI, ואומן לשימוש ביישומי תכנות.
יכולות

מעבר למודל הבסיסי של על GPT-3, אומנה Codex על 159 גיגה-בייט של קוד פייתון נוסף מתוך 54 מיליון מאגרי GitHub.
לפי מחקרים של OpenAI נראה ש-Codex יכול להשלים כ-37% מהבקשות להשלמת קוד והוא הופך את התכנות האנושי למהיר יותר.
לפי הבלוג של OpenAI, Codex מצטיין ביותר ב"מיפוי בעיות פשוטות לקוד קיים", שהם מתוארים כ"כנראה החלק הכי פחות מהנה בתכנות".
על פי מאמר שנכתב על ידי חוקרים מחברת OpenAI, ממשק Codex נתן פתרונות עבור 70.2% מניסיונות המשתמשים.
OpenAI טוענת ש-Codex יכול ליצור קוד בלמעלה מתריסר שפות תכנות, כוללGo, JavaScript, Perl, PHP, Ruby, Swift ו-TypeScript, אם כי השפה בה הוא יעיל ביותר היא Python.
OpenAI הראתה ש-Codex יכול להתממשק עם שירותים ואפליקציות כמו Mailchimp, מיקרוסופט וורד, ספוטיפיי ו-יומן גוגל.
בעיות

במקרים מסוימים השימוש ב-Codex הציג פגמים כמו קוד לא יעיל ומוזרויות חד פעמיות בדגימות קוד. בראיון ל-The Verge, מנהל הטכנולוגיה הראשי של OpenAI, גרג ברוקמן, אמר כי "לפעמים [Codex] לא ממש מבין מה אתה שואל" ושזה יכול לדרוש קצת ניסוי וטעייה.
מאחר ש-Codex מאומן על נתונים ציבוריים, הוא עלול להיות פגיע ל"הרעלת נתונים" באמצעות העלאות מכוונות של קוד זדוני. על פי מחקר של חוקרים מאוניברסיטת ניו יורק, כ-40% מהקוד שנוצר על ידי GitHub Copilot (המשתמש ב-Codex) נמצא בסיכון גבוה לתקלות או פגמי תכנון אחרים שניתנים לניצול.
בעיות > זכויות יוצרים

המוסד לתוכנה חופשית הביע דאגה שקטעי קוד שנוצרו על ידי Copilot ו-Codex עלולים להפר זכויות יוצרים.
סוגיות שהועלו כוללות האם הדרכה על מאגרים ציבוריים נחשבת שימוש הוגן או לא? כיצד מפתחים יכולים לגלות קוד שמפר זכויות יוצרים? האם מודלים של למידת מכונה מאומנים יכולים להיחשב כקוד מקור שניתן לשינוי או אוסף של נתוני ההדרכה? ואם מודלים של למידת מכונה יכולים בעצמם מוגנים בזכויות יוצרים ועל ידי מי?
מחקר פנימי של GitHub מצא שכ-0.1% מהקוד שנוצר הכילו עותקים ישירים מנתוני האימון. בדוגמה אחת המודל פלט את קוד נתוני האימון תוך יישום אלגוריתם השורש הריבועי המהיר, כולל הערות והודעת זכויות יוצרים שגויה.
בתגובה, OpenAI קבעה כי "אי הוודאות המשפטית לגבי השלכות זכויות היוצרים של אימון מערכות בינה מלאכותית מטילה עלויות משמעותיות על מפתחי הבינה המלאכותית".
הערות שוליים

↑  Vincent, James (10 באוגוסט 2021). "OpenAI can translate English into code with its new machine learning software Codex". The Verge. נבדק ב-2021-09-03. {{cite news}}:  (עזרה)
↑  Ben Dickson, What to expect from OpenAI’s Codex API, VentureBeat, ‏17 באוגוסט 2021
↑  Krill, Paul (2 באוגוסט 2021). "GitHub Copilot is 'unacceptable and unjust,' says Free Software Foundation". InfoWorld. נבדק ב-2021-09-03. {{cite news}}:  (עזרה)
↑  Tim Anderson and Katyanna Quach, GitHub Copilot auto-coder snags emerge, from seemingly spilled secrets to bad code, but some love it, The Register, ‏6 ביולי 2021
| OpenAI |
| --- | --- | --- |
| מוצרים | ChatGPT ‏• DALL-E ‏• GitHub Copilot • OpenAI Five (אנ') • טריטון (אנ') • Sora |  |
| מודלים | GPT (GPT-3, GPT-4, GPT-4o)‏ • OpenAI Codex |  |
| אנשים | סם אלטמן • איליה סוצקבר • גרג ברוקמן • וויצ'ך זרמבה • מירה מוראטי |  |
| מוצרים קשורים | בינג • Auto-GPT |  |
Odnoklassniki.ru

| --- | --- |

 נתונים כלליים
 מייסדים:  Albert Popkov 
 תקופת הפעילות:  4 במרץ 2006 – הווה (18 שנים) 
 מיקום המטה:  מוסקבה, רוסיה רוסיה
 מוצרים עיקריים:  רשת חברתית מקוונת 
  
 ok.ru
 
OK.ru או Odnoklassniki.ru (מרוסית: חברים לכיתה, ברוסית: Однокла́ссники) הוא אתר אינטרנט במגוון שפות (בעיקר רוסית) מסוג רשת חברתית מקוונת, המאפשר חיפוש ויצירת קשר עם חברי כיתה מבית הספר, מהאוניברסיטה, מהמכללה, חברים ממקומות עבודה קודמים וכמו כן קרובי משפחה ומכרים.
האתר נפתח ב-4 במרץ 2006 על ידי מתכנת האתרים הרוסי אלברט פופקוב, ב-2008 רכשה חברת "Mail.Ru Group" חלק מהבעלות על הרשת ויחד עם חברת הבת שלה מחזיקה ב-58% מהבעלות על הרשת. ב־2021, Mail.Ru Group שינתה את שמה ל-VK Company.
לפי נתוני האתר, ביולי 2009 האתר תפס נתח מרכזי מהתעבורה היומית של דוברי הרוסית בגילאי 14—55, בקרב אתרים שאינם אתרי חיפוש, ובקרב כל האתרים ברשת הרוסית. לפי סטטיסטיקת האתר, נכון ליוני 2011 נרשמו באתר מעל 100 מיליון משתמשים מרחבי חבר המדינות ומן הפזורה הרוסית, ונכון לינואר 2013 מעל 200 מיליון משתמשים רשומים באתר. מפתחי האתר טוענים למעל 40 מיליון כניסות ביממה לאתר.
לחיפוש הראשוני באתר יש צורך ברישום לפי בית ספר או מכללה. לאחר מכן מבוצע החיפוש לפי שם החבר, בית הספר, וכל קהילה אחרת אליה נרשם.
לפי "אלקסה", האתר הוא השישי הפופולרי ביותר ברוסיה, ובמקום ה-81 בעולם (נכון לינואר 2022).
בישראל רשומים באתר כ-100,000 איש.
ראו גם

VK (רשת חברתית)
VK (חברה)
Francis A. & Edward K

Francis A. & Edward K הוא אלבום מאת הזמר האמריקני פרנק סינטרה, זהו אלבום האולפן ה-51 של סינטרה וה-24 שיצא בחברת ההקלטות רפרייז רקורדס. אלבום יצא בשנת 1968.
האלבום הוא שיתוף הפעולה הראשון בין פרנק סינטרה לדיוק אלינגטון. האלבום יצא לאחר ציפייה ממושכת ולא עמד בציפיות הגבוהות ממנו.
בזמן ההקלטות להקתו של אלינגטון כבר לא הייתה בשיאה ואילו סינטרה התרכז בהקלטות אלבומי הפופ שלו. הוחלט כי ההקלטות יורכבו משירים המזוהים עם סינטרה ומכמה חדשים ובסופו של דבר רק שיר אחד של אלינגטון נכלל באלבום. גם סינטרה לא היה במיטבו וזאת עקב התקררות קלה בזמן ההקלטות, שעקב לוח זמנים צפוף לא היה ניתן לדחותן.
משתתפים

פרנק סינטרה - קולות
דיוק אלינגטון - ותזמורתו
בילי מיי - מארגן, מנצח
רשימת שירים

| מס' | שם | משך |
| --- | --- | --- |
| 1. | Follow Me (בהשתתפות Duke Ellington And His Big Band)   | 4:03 |
| 2. | Sunny (בהשתתפות Duke Ellington And His Big Band)   | 4:11 |
| 3. | All I Need Is the Girl (בהשתתפות Duke Ellington And His Big Band)   | 4:59 |
| 4. | Indian Summer (בהשתתפות Duke Ellington And His Big Band)   | 4:12 |
| 5. | I Like the Sunrise (בהשתתפות Duke Ellington And His Big Band)   | 4:58 |
| 6. | Yellow Days (בהשתתפות Duke Ellington And His Big Band)   | 4:58 |
| 7. | Poor Butterfly (בהשתתפות Duke Ellington And His Big Band)   | 4:26 |
| 8. | Come Back to Me (בהשתתפות Duke Ellington And His Big Band)   | 3:21 |
| משך כולל: | משך כולל: | 35:08 |
22 במאי

22 במאי הוא היום ה-142 בשנה (143 בשנה מעוברת), בשבוע ה-21 בלוח הגרגוריאני. עד לסיום השנה, נשארו עוד 223 ימים.
אירועים היסטוריים ביום זה

1455 – מלחמות השושנים נפתחות בקרב סנט אולבנס הראשון בו מנצח ריצ'רד דוכס יורק את נאמני הנרי השישי
1843 – השיירה הראשונה עוברת בנתיב אורגון – הדרך שהובילה מטקסס לעבר אורגון וקליפורניה ואפשרה את כיבוש המערב
1844 – עלי מוחמד שיראזי מייסד את הבאביזם
1926 – מופע הבכורה של תיאטרון האהל נערך בתל אביב
1927 – רעידת אדמה במגניטודה 8.3 גורמת לכ-200,000 הרוגים בסין
1939 – גרמניה הנאצית ואיטליה הפאשיסטית חותמות על הסכם ברית הפלדה
1945 – תימן מצטרפת לליגה הערבית
1947 – דוקטרינת טרומן מוצגת בסנאט של ארצות הברית להגשת עזרה לטורקיה ויוון
1960 – רעידת האדמה בוואלדיביה (1960), רעידת אדמה במגניטודה 9.5 גורמת ל-1,655 הרוגים בצ'ילה
1967 – האו"ם נענה לדרישת נאצר לפינוי כוחותיו מסיני ורצועת עזה
1969 – במסגרת תוכנית אפולו האמריקאית, רכב הנחיתה הירחי של אפולו 10 מתנתק ומתחיל בירידה לכיוון הירח
1970 – פיגוע באוטובוס ילדי אביבים
1981 – נחיתת סויוז 40 החוזרת מתחנת החלל סאליוט 6, עם הקוסמונאוט הרומני הראשון, לאחר  שהות בחלל של 7 ימים ו-20 שעות
1990 – איחוד תימן
1992 – נפתחה "גלריה לימבוס" בתל אביב-יפו
2006 – השלמת פרויקט גנום האדם
2010 – טיסה 812 של חברת אייר אינדיה אקספרס התרסקה בעיר מנגלור שבדרום הודו; 158 מנוסעי המטוס נהרגו ורק 8 אנשים שרדו
2012 – משגר פאלקון 9 משגר את משימת חללית דרגון COTS2, משימת האספקה המסחרית הראשונה שעגנה בתחנת החלל הבינלאומית
2017 – פיגוע במנצ'סטר בו נהרגו 22 בני אדם ועוד עשרות נפצעו בהופעה של זמרת הפופ אריאנה גרנדה
2020 – טיסה 8303 של פקיסטן אינטרנשיונל איירלינס התרסקה במהלך הנחיתה בשדה התעופה בקראצ'י. מתוך 91 הנוסעים ו-8 אנשי הצוות נהרגו כולם למעט שני ניצולים
2021 – גמר הארוויזיון 2021: איטליה מנצחת בתחרות עם 524 נקודות
2021 – במסגרת משימת טיאנוון-1 הסינית על מאדים, הרובר ג'וז'ונג נפרש ומתחיל לעבוד